
DR 30.10.2019 61 

 
Tuan Yang di-Pertua, Ahli-ahli Yang Berhormat Port Dickson, Yang Berhormat 

Marang, Yang Berhormat Parit Sulong, Yang Berhormat Klang, Yang Berhormat Bukit 
Gelugor, Yang Berhormat Bagan Serai, Yang Berhormat Sik dan Yang Berhormat Padang 
Serai membangkitkan isu berkenaan kemiskinan dan isi rumah B40. Kementerian ini 
mengambil maklum di atas  kajian oleh tiga orang penyelidik yang memenangi hadiah nobel 
ekonomi berkenaan kemiskinan. Kerajaan menyedari bahawa Pendapatan Garis Kemiskinan 
(PGK) yang dinyatakan oleh Yang Berhormat Klang tadi perlu disemak bersesuaian dengan 
keadaan semasa khususnya dengan peningkatan kos sara hidup.  

Kerajaan telah pun memulakan kajian semula PGK sejak bulan Mac 2019. Ketika 
saya berada di Selangor, Yang Berhormat Klang juga sedia maklum bagaimana kita telah 
membincangkan isu yang sama di peringkat negeri pada ketika itu dan sebab itulah Selangor 
merupakan satu-satunya negeri yang telah meningkatkan PGK daripada RM980 ke RM1,500 
dan kalau kita boleh buat di Selangor, insya-Allah kita boleh teliti dan semak di peringkat 
persekutuan.  

Pelaksanaan kajian ini sedang giat dijalankan dengan kerjasama Jabatan 
Perangkaan Malaysia, Kementerian Kesihatan serta jabatan dan agensi berkaitan.  Selain itu 
dalam KSP atau Kajian Separuh Penggal Rancangan Malaysia Kesebelas pada tahun lalu, 
bagi pengukuran kemiskinan yang lebih inklusif selaras dengan amalan antarabangsa, Indeks 
Kemiskinan Pelbagai Dimensi ataupun Multi-Dimensional Poverty Index juga telah 
diperkenalkan. Indeks MPI ini mengukur dan memantau kemiskinan dalam perspektif 
pelbagai dimensi merangkumi kesihatan, pendidikan, taraf hidup ataupun living standard dan 
pendapatan. Kementerian akan meneruskan libat urus dengan pemegang taruh berkaitan 
dengan pelaksanaan MPI dalam perancangan dan penggubalan dasar, strategi serta inisiatif 
ke arah pembasmian kemiskinan yang lebih komprehensif dan berkesan diteruskan dalam 
Rancangan Malaysia Ke-12.  

Tuan Yang di-Pertua, Ahli-ahli Yang Berhormat dari Marang, Kota Bharu, Pengkalan 
Chepa, Bachok, Tumpat, Pontian, Pasir Puteh, Rantau Panjang dan Pasir Mas, semua 
daripada negeri Kelantan kecuali Pontian telah membangkitkan mengenai isu bayaran tunai 
untuk negeri Kelantan yang dikatakan belum dibayar oleh Kerajaan Persekutuan walaupun 
kes mahkamah telah ditarik balik pada 27 Jun 2019 yang lalu.  

Hasil semakan kementerian ini dengan PETRONAS mendapati bahawa terdapat 
dua lapangan gas yang tidak dipertikaikan terletak dalam perairan Malaysia yang 
berhampiran dengan negeri Kelantan iaitu lapangan Bumi South dan Soriya Selatan.  
Bayaran tunai yang dibayar oleh PETRONAS kepada Kementerian Kewangan mulai tahun 
2009 hingga Ogos 2019 berjumlah RM387.72 juta adalah hasil daripada pengeluaran dua 
lapangan ini.  

Untuk makluman Ahli-ahli Yang Berhormat, pembayaran bagi Ogos 2019 berjumlah 
RM16.79 juta telah pun dilunaskan oleh PETRONAS kepada Kementerian Kewangan untuk 
maksud ini. Pihak Kementerian Kewangan menyalurkan sebanyak 50 peratus daripada 
bayaran tunai kepada kerajaan negeri Kelantan.  Manakala 50 peratus lagi disalurkan kepada 
Majlis Agama Islam dan Adat Istiadat Melayu Kelantan (MAIK).  

Sekiranya kerajaan negeri Kelantan berpandangan bahawa seluruh bayaran tunai 
perlu dibayar terus kepada kerajaan negeri, maka disarankan kerajaan negeri Kelantan 
meneliti semula perjanjian yang telah dimeterai bersama MAIK pada tahun 2016. Manakala 
terdapat 10 lapangan pengeluaran ataupun producing fields yang mula mengeluarkan hasil 
secara berperingkat-peringkat mulai tahun 2013 hingga ke hari ini. Malangnya masih belum 
wujud persempadanan perairan ataupun sea boundaries antara negeri Kelantan, 
Terengganu dan Pahang untuk menentukan bayaran tunai kepada negeri-negeri berkenaan. 
Ini kerana tidak pernah wujud persempadanan laut di antara negeri-negeri di Malaysia. 

Oleh kerana itu bayaran tunai untuk 10 producing fields ini tidak dibayar kepada 
mana-mana negeri sehingga persempadanan perairan ditentukan tertakluk kepada 
perundangan yang sedia ada. Bayaran tunai oleh PETRONAS untuk 10 lapangan gas dan 
minyak telah disalurkan kepada Akaun Terimaan Tidak Diperuntukkan (ATTD) yang 
berjumlah hampir RM1.2 bilion untuk tempoh tahun 2013 hingga 2019.  Keputusan ini bukan 
dibuat oleh Yang Amat Berhormat Perdana Menteri daripada Langkawi, tetapi keputusan ini 
dibuat oleh Kerajaan Barisan Nasional dahulu.  

 



Tuan Yang di-Pertua, Ahli-ahli Yang Berhormat Port Dickson, Yang Berhormat. Marang, Yang Berhormat Parit Sulong, Yang Berhormat Klang, Yang Berhormat Bukit Gelugor, Yang Berhormat Bagan Serai, Yang Berhormat Sik dan Yang Berhormat Padang Serai membangkitkan isu berkenaan kemiskinan dan isi rumah B40. Kementerian ini mengambil maklum di atas kajian oleh tiga orang penyelidik yang memenangi hadiah nobel ekonomi berkenaan kemiskinan. Kerajaan menyedari bahawa Pendapatan Garis Kemiskinan (PGK) yang dinyatakan oleh Yang Berhormat Klang tadi perlu disemak bersesuaian dengan keadaan semasa khususnya dengan peningkatan kos sara hidup. Kerajaan telah pun memulakan kajian semula PGK sejak bulan Mac 2019. Ketika saya berada di Selangor, Yang Berhormat Klang juga sedia maklum bagaimana kita telah membincangkan isu yang sama di peringkat negeri pada ketika itu dan sebab itulah Selangor merupakan satu-satunya negeri yang telah meningkatkan PGK daripada RM980 ke RM1,500 dan kalau kita boleh buat di Selangor, insya-Allah kita boleh teliti dan semak di peringkat persekutuan. Pelaksanaan kajian ini sedang giat dijalankan dengan kerjasama Jabatan Perangkaan Malaysia, Kementerian Kesihatan serta jabatan dan agensi berkaitan. Selain itu dalam KSP atau Kajian Separuh Penggal Rancangan Malaysia Kesebelas pada tahun lalu, bagi pengukuran kemiskinan yang lebih inklusif selaras dengan amalan antarabangsa, Indeks Kemiskinan Pelbagai Dimensi ataupun Multi-Dimensional Poverty Index juga telah diperkenalkan. Indeks MPI ini mengukur dan memantau kemiskinan dalam perspektif pelbagai dimensi merangkumi kesihatan, pendidikan, taraf hidup ataupun living standard dan pendapatan. Kementerian akan meneruskan libat urus dengan pemegang taruh berkaitan dengan pelaksanaan MPI dalam perancangan dan penggubalan dasar, strategi serta inisiatif ke arah pembasmian kemiskinan yang lebih komprehensif dan berkesan diteruskan dalam Rancangan Malaysia Ke-12. Tuan Yang di-Pertua, Ahli-ahli Yang Berhormat dari Marang, Kota Bharu, Pengkalan Chepa, Bachok, Tumpat, Pontian, Pasir Puteh, Rantau Panjang dan Pasir Mas, semua daripada negeri Kelantan kecuali Pontian telah membangkitkan mengenai isu bayaran tunai untuk negeri Kelantan yang dikatakan belum dibayar oleh Kerajaan Persekutuan walaupun kes mahkamah telah ditarik balik pada 27 Jun 2019 yang lalu. Hasil semakan kementerian ini dengan PETRONAS mendapati bahawa terdapat dua lapangan gas yang tidak dipertikaikan terletak dalam perairan Malaysia yang berhampiran dengan negeri Kelantan iaitu lapangan Bumi South dan Soriya Selatan. Bayaran tunai yang dibayar oleh PETRONAS kepada Kementerian Kewangan mulai tahun 2009 hingga Ogos 2019 berjumlah RM387.72 juta adalah hasil daripada pengeluaran dua lapangan ini. Untuk makluman Ahli-ahli Yang Berhormat, pembayaran bagi Ogos 2019 berjumlah RM16.79 juta telah pun dilunaskan oleh PETRONAS kepada Kementerian Kewangan untuk maksud ini. Pihak Kementerian Kewangan menyalurkan sebanyak 50 peratus daripada bayaran tunai kepada kerajaan negeri Kelantan. Manakala 50 peratus lagi disalurkan kepada Majlis Agama Islam dan Adat Istiadat Melayu Kelantan (MAIK). Sekiranya kerajaan negeri Kelantan berpandangan bahawa seluruh bayaran tunai perlu dibayar terus kepada kerajaan negeri, maka disarankan kerajaan negeri Kelantan meneliti semula perjanjian yang telah dimeterai bersama MAIK pada tahun 2016. Manakala terdapat 10 lapangan pengeluaran ataupun producing fields yang mula mengeluarkan hasil secara berperingkat-peringkat mulai tahun 2013 hingga ke hari ini. Malangnya masih belum wujud persempadanan perairan ataupun sea boundaries antara negeri Kelantan, Terengganu dan Pahang untuk menentukan bayaran tunai kepada negeri-negeri berkenaan. Ini kerana tidak pernah wujud persempadanan laut di antara negeri-negeri di Malaysia. Oleh kerana itu bayaran tunai untuk 10 producing fields ini tidak dibayar kepada mana-mana negeri sehingga persempadanan perairan ditentukan tertakluk kepada perundangan yang sedia ada. Bayaran tunai oleh PETRONAS untuk 10 lapangan gas dan minyak telah disalurkan kepada Akaun Terimaan Tidak Diperuntukkan (ATTD) yang berjumlah hampir RM1.2 bilion untuk tempoh tahun 2013 hingga 2019. Keputusan ini bukan dibuat oleh Yang Amat Berhormat Perdana Menteri daripada Langkawi, tetapi keputusan ini dibuat oleh Kerajaan Barisan Nasional dahulu.